Foto: Hina

SVAKO snimanje dronom mora se prijaviti Državnoj geodetskoj upravi 15 dana unaprijed, propisuje nova Uredba o snimanju iz zraka. Za to ćete morati ispuniti formular, platiti biljege te priložiti plan snimanja na karti u mjerilu 1: 100.000.

Snimanje će potom morati odobriti specijalna komisija koja se sastaje dva puta mjesečno, a u njoj sjede predstavnici Ministarstva obrane i geodetske uprave, javlja RTL televizija.

Bez najavljivanja, snimke mogu objavljivati jedino televizije s nacionalnom koncesijom, ali samo u slučajevim izvanrednih događanja koja nisu definirana.

Tekst se nastavlja ispod oglasa

Onaj tko želi objaviti snimku nastalu dronom, uz zahtjev će morati priložiti i dokument koji dokazuje da je registriran za snimanje iz zraka, iako prema nacionalnoj klasifikaciji zanimanja takva ne postoji.

Zbog jedne snimke Hrvatske iz zraka, autor bi mogao dobiti kaznu od 25 tisuća kuna.